Publication: Magyar Közlöny
Issue: MK-1999-5 (Year: 1999, Number: 5)
Era: 1990-2004
Section: a 9/1999. (I. 27.) FVM rendelethez
Paragraph Index: 102

2. Különleges követelmények 2.1. Mechanikus működtetésű eszközök, amelyek behatolnak az agyba 2.1.1. Az eszközöket úgy kell elhelyezni és irányítani, hogy a lövedék agyvelőbe való behatolása biztos legyen. 2.1.2. Ez a módszer csak akkor engedélyezett, ha azt azonnali elvéreztetés követi. 2.2. Túladagolt, altató hatású gyógyszer befecskendezése Csak olyan altató hatású gyógyszerek és adagok használhatók, amelyek azonnali öntudatvesztést okoznak, és ezt gyors halál követi. 2.3. Szívmegállást okozó elektromos áramütés Az elektródákat úgy kell felhelyezni, hogy azok közrefogják az agyat és a szívet, és átíveljenek azokon. Azt a legkisebb áramerősséget kell alkalmazni, amely azonnali öntudatvesztést és szívmegállást okoz. A rókák esetében, amelyeknél az elektródákat a szájhoz és a végbélhez kapcsolják, átlagosan 0,3 amper erősségű áramot kell alkalmazni legalább három másodpercen át. 2.4. Szénmonoxid-gáz alkalmazása 2.4.1. Az állatok gázkamráját úgy kell kialakítani és karbantartani, hogy elkerüljék az állatok sérülését, és hogy megfigyelésükre lehetőség legyen. 2.4.2. Az állatokat csak azt követően lehet a kamrába bevezetni, amikor azt már legalább 1 térfogatszázalék koncentrációjú szénmonoxid-gázzal megtöltötték, és a gáz utánpótlása 100 százalékos szénmonoxid-forrással biztosítva van. 2.4.3. A külön erre a célra alkalmazott, gép által előállított gáz a menyétfélék és a csincsillák leöléséhez abban az esetben használható fel, ha próbákkal ellenőrizték azt, hogy a használt gáz — megfelelően lehűlt, — elegendő mennyiségben átszivárgott, — nem tartalmaz semmiféle ingerlő anyagot, és biztosított, hogy az állatok addig nem kerülnek a kamrába, amíg a szénmonoxid-koncentráció el nem éri legalább az 1 térfogatszázalékot. 2.4.4. A belélegzett gáznak először tökéletes általános altatóhatást kell előidéznie, és azután biztos halált kell okoznia. 2.4.5. Az állatoknak addig kell a kamrában maradniuk, amíg el nem pusztulnak. 2.5. Kloroform-gáz alkalmazása A kloroform-gáz a csincsillák leöléséhez alkalmazható azzal a feltétellel, hogy 2.5.1. az állatok gázkamráját úgy alakították ki, és annak karbantartása úgy történik, hogy az állatok sérülését elkerüljék, és megfigyelésükre lehetőség legyen, 2.5.2. az állatokat csak akkor helyezik be a kamrába, ha az telített kloroform-levegő elegyet tartalmaz, 2.5.3. belégzés után a gáz először tökéletes általános altatóhatást idéz elő, és azután biztos halált okoz, 2.5.4. az állatok addig a kamrában maradnak, amíg el nem pusztulnak. 1999/5. szám 2.6. Széndioxid-gáz alkalmazása A széndioxid a menyétfélék és a csincsillák leöléséhez használható azzal a feltétellel, hogy 2.6.1. az állatok gázkamráját úgy alakították ki, és annak karbantartása úgy történik, hogy elkerüljék az állatok sérülését és megfigyelésükre lehetőség legyen, 2.6.2. az állatokat csak akkor vezetik be a kamrába, ha abban a lehető legmagasabb a széndioxid-koncentráció, és ezt egy 100 százalékos széndioxid-forrás biztosítja, 2.6.3. belégzés után a gáz először tökéletes általános altatóhatást idéz elő, és azután biztos halált okoz, 2.6.4. az állatok addig a kamrában maradnak, amíg el nem pusztulnak.

Source: https://magyarkozlony.hu/hivatalos-lapok/0397fe0af80975bdcc6b029fb5af48b1865aa76b/dokumentumok/273786f115ddd0fc90d9686915b72ac6bc4db581/letoltes